VENDIM
Nr. 263, datë 10.4.2026

PËR SHPRONËSIMIN, PËR INTERES PUBLIK, TË PRONARËVE TË PASURISË SË PALUAJTSHME, PRONË PRIVATE, QË PREKET NGA REALIZIMI I PROJEKTIT “ZGJERIMI I SIPËRFAQES SË VARREZAVE PUBLIKE TË QYTETIT TË PEQINIT”

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurisë së paluajtshme, pronë private, që preket nga realizimi i projektit “Zgjerimi i sipërfaqes së varrezave publike të qytetit të Peqinit”. 
2. Shpronësimi bëhet në favor të Bashkisë Peqin.
3. Pronarët e pasurisë së paluajtshme, pronë private, që shpronësohen, kompensohen në vlerë të plotë, sipas masës përkatëse, që paraqitet në tabelën që i bashkëlidhet këtij vendimi, për pasurinë e llojit “arë”, me një vlerë të përgjithshme prej 940 000 lekë (nëntëqind e dyzet mijë) lekësh.
4. Vlera e përgjithshme e shpronësimit, prej 940 000 (nëntëqind e dyzet mijë) lekësh, përballohet nga buxheti i Bashkisë Peqin.
5. Vlera e shpenzimeve procedurale, në masën 50 000 (pesëdhjetë mijë) lekë, përballohet nga buxheti i Bashkisë Peqin.
6. Shpronësimi fillon menjëherë pas botimit të këtij vendimi në Fletoren Zyrtare dhe afati i përfundimit të shpronësimit është brenda 3 (tre) muajve nga data e hyrjes në fuqi të tij.
7. Pronarët e pasurisë së paluajtshme, pronë private, të pasqyruar në tabelën që i bashkëlidhet këtij vendimi, kompensohen, për efekt shpronësimi, pasi të kenë paraqitur dokumentacionin justifikues për likuidim pranë Bashkisë Peqin. 
8. Bashkia Peqin kryen procedurat për likuidimin e pronarëve të shpronësuar, sipas përcaktimeve të bëra në këtë vendim. 
9. Afati i fillimit dhe i përfundimit të punimeve është në përputhje me afatet e parashikuara nga Bashkia Peqin.
10. Agjencia Shtetërore e Kadastrës, Zyra Vendore Peqin, brenda 30 (tridhjetë) ditëve nga data e miratimit të këtij vendimi, nis procedurat për hedhjen e gjurmës së projektit mbi hartën kadastrale, sipas planimetrisë së shpronësimit të miratuar, dhe regjistron aktin e kalimit të pronësisë në favor të Bashkisë Peqin për pasurinë e shpronësuar, sipas këtij vendimi. 
11. Agjencia Shtetërore e Kadastrës pezullon të gjitha transaksionet me pasurinë e shpronësuar deri në momentin e realizimit të procesit të hedhjes së gjurmës së projektit mbi hartën kadastrale dhe regjistron aktin e kalimit të pronësisë në favor të Bashkisë Peqin për pasurinë e shpronësuar, sipas këtij vendimi. 
12. Ngarkohen Ministria e Infrastrukturës dhe Energjisë, Bashkia Peqin, Agjencia Shtetërore e Kadastrës, Zyra Vendore Peqin, Agjencia Shtetërore për Shpronësimin dhe Drejtoria e Administrimit dhe Mbrojtjes së Tokës pranë Këshillit të Qarkut Elbasan për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

	Nr.
	PRONARI
	TË DHËNAT KADASTRALE (SIPAS KARTELËS SË PASURISË)
	VLERËSIMET PËR SHPRONËSIM
	Vlera totale (lekë)
	SHËNIME (kufizime hipotekare barre mbi pasurinë etj.)

	
	Emër
	Atësi
	Mbiemër
	Qyteti
	Zona kadastrale
	Numri i pasurisë
	Lloji i pasurisë
	Sip. totale (m²)
	Arë (m²)
	Vol
	Faqe
	Arë
	
	

	
	
	
	
	
	
	
	
	
	
	
	
	Sipërfaqja (m²)
	Çmimi (lekë/m²)
	vlera (lekë)
	
	

	1
	VULE XHAFERR HAREMIJA 
ZYBAH XHAFERR HAREMIJA
 MYRTEZA XHAFERR HAREMIJA 
ETHEM XHAFERR HAREMIJA 
SULEJMAN XHAFERR HAREMIJA
	Peqin
	3055
	232/7
	ARË
	20700
	4000
	2
	74
	4000
	235
	940,000
	940,000
	 

	VLERA TOTALE
	940,000
	 



